19 
al 
Jt 
A TATAI KÁLVÁRIADOMB FÖLDTANI VISZONYAI. 
lokatiok az alsó kréta után a középső krétában következtek be; az 
északi Bakony területére nézve, ha a fölső kréta ott föllépő képződ- 
ményeinek zavartalan települését veszszük tekintetbe,! ugyanez tételez- 
hető föl. Ha szem előtt tartjuk azt is, hogy a Magyar Középhegység 
területén ezeknek az eocén előtti töréseknek iránya közel É-D-i és ennek 
az iránynak felel meg a tatai Kálváriadombon észlelhető vetődések iránya 
is, ezeknek korát szintén az alsó kréta és az eocén közé helyezhetjük. 
ADATOK A . TMAEGOCERAS NEM ISMERETÉHEZ. 
Dr. Kocn Nánxpox-tól.? 
A tatai Kálváriadomb jurarétegeiből származó gazdag kövület- 
anyagban, melylyel a Földtani Intézet igazgatójának, dr. Lóczy Lasos 
egyetemi tanár úrnak megbizásából foglalkozom," egy érdekes am- 
monitespéldány keltette föl figyelmemet, melynek különös értéket 
az kölcsönöz, hogy igen ritka, eddig csak néhány fajt számláló 
nemnek, a timaegoceras nemnek első és egyetlen magyarországi kép- 
viselője. Vizsgálataim közben tudomást szereztem egy franciaországi 
ammonitesről is, melyet 1835-ben MIicHELIw írt le Ammonites Lacor- 
darii: néven, melyről határozottan megállapíthattam, hogy szintén a 
tmaegoceras nembe tartozik. Ez a faj reánk nézve annál nagyobb 
jelentőségű, mert egyetlen magyarországi példányunk azonosítható vele. 
Mielőtt a tmaeyoceras nemre vonatkozó ismereteink kiegészítésére 
ennek a fajnak leírását adnám, nem lesz érdektelen, ha röviden össze- 
foglalom mindazokat az adatokat, melyeket erről az érdekes ammo- 
nites-csoportról eddigelé tudunk. 
A [imaegoceras nem fölállítása Hyvarr? nevéhez fűződik ugyan, de 
első alapos ismertetést és leírást PomPEckJ adott róla. HYATT ugyanis 
1889-ben az adnethi vörös mészkőből származó Ammonites latesulcatus 
HAUuER " és a hallstatti hierlatz-rétegekből kikerült Arietites laevis (Sruk) 
1 V. ö. KocH A. A Bakony északnyugati. részének másodkorú képletei. Földt. 
Közl. 1875. 
2 Előadta a Mh. Földt. Társulat 1909 március 24-én tartott ülésében. 
3 Eddigi tanulmányaimról előzetes jelentésként megjelent: aA tatai Kálvária- 
domb földtani viszonyais czímen a Földtani Közlöny XXXIX. kötetében 1909-ben. 
4 Magazin de Zoologie. 1835. Sér. 1. Tom. V. Pl. 67. 
5 Hyarr: (Genesis of the Arietide. Cambridge, 1889. pag. 125. 
6 HAUER F.: Über die Cephalopoden aus dem Lias der nordöstlichen Alpen. 
Wien, 1859. pag. 44. Taf. TX. Fig. 1—2. 
